Zogjtë e Alaskës mund të bartin rrezikun e gripit të shpendëve
Deri tani në SHBA nuk ka patur raste vdekjeje nga ky virus, prandaj qeveria ka filluar testimin e zogjve të egër në shtetin verior
Rajoni i largët i tundrës së Alaskës është pjesë e Rezervatit Kombëtar të Deltës së Jukonit. Këtu vijnë zogj shtegtarë nga Azia dhe dhe nga i tërë kontinenti amerikan për t’u ushqyer dhe për t’u shumëzuar gjatë verës. Tani shkencëtarët kanë frikë se pikërisht këto territore të shumëzimitg të zogjve mund të bëhet porta e hyrjes në Amerikë të virusit vdekjeprurës të gripit të shpendëve. Pikërisht për këtë arësye këtu janë dërguar biologë si Kris Nikoli, të cilët merren me testimin e zogjve shtegtarë për shenja të virusit. Qeveria amerikane po financon një program për testime të tilla dhe gjithsej gjatë verës nëpër këtë testim do të kalojnë më shumë se 15 mijë zogj të Alaskës. Kjo është një patë e egër, një nga zogjtë që dyshohen më shumë për virusin dhe kjo zonë pranë lumit Tutakote është ndër vendet më të preferuara për patat dhe rosat e egra, dy nga 27 speciet që po testohen në të gjithë Alaskën. Bob Lidi është koordinator i programit të survejimit të shpendëve për shërbimin e faunës në shtetin e Alaskës. thotë ai. Në këtë qendër shkencore, biologët testojnë kryesisht zogjtë femra sepse ato kapen më lehtë. Ata përdorin gracka të vendosura pranë foleve me vezë dhe presin që zogu mëmë të kthehet në fole. Por disa herë ata i kapin zogjtë me rrjeta kur ata ndodhen në fole. Biologu Xhim Sedinger i Universitetit të Nevadës ka më shumë se 20 vjetg që studion zogjtë e Alaskës. Ai thotë se ajo që dinë tashmë shkencëtarët për shtegtimin e zogjve mund t’i ndihmojë të identifikojnë dhe të frenojnë një shpërthim të mundshëm të sëmundjes. Deri tani, në shpendët e egra të testuara në Alaska nuk është gjetur ndonjë shenjë e virusit, madje disa shkencëtarë që punojnë këtu thonë se rreziku i përhapjes së virusit të shpendëve nga zogjtë e egër është zmadhuar në një farë mase. Megjithatë, Bob Ledi thotë se krijimi i rrjetit të vëzhgimit ka rëndësi kritike. ,"- thotë Ledi. Sa më shumë që biologët mësojnë mbi transmetimin e virusit, aq më i efektshëm do të jetë ky lloj sistemi i ruajtjes së kufirit për të mbrojtur popullatën nga virusi vdekjeprurës H5N1 i gripit të shpendëve.//lk